എല്ലാം കുത്തഴിഞ്ഞു നിരീക്ഷണം കടലാസിലൊതുങ്ങി പ്രളയ ധനസഹായ വിതരണത്തിന് നാഷനല് ഇന്ഫര്മാറ്റിക്സ് സെന്റര് എന്.ഐ.സി തയാറാക്കിയ 191 പട്ടിക ആദ്യം കലക്ടറേറ്റിലെ പരിഹാര സെല്ലിലേക്ക് ഇ_മെയില് അയച്ചു. അവിടെ ഈ പട്ടിക സി.എസ്.വി ഫോര്മാറ്റിലുള്ള 203 പട്ടികയാക്കി കലക്ടറുടെ ബില് ഇന്ഫര്മേഷന് ആന്ഡ് മാനേജ്മെന്റ് സിസ്റ്റത്തില് ബിംസ് അപ്ലോഡ് ചെയ്തു. ഗുണഭോക്താക്കള്ക്ക് തുക വിതരണം െചയ്യാന് ട്രഷറിയില് നല്കിയത് ഈ പട്ടികയാണ്. അതുപ്രകാരം 413 കോടി രൂപയാണ് നല്കേണ്ടത്. എന്നാല്, എന്.ഐ.സിയില് പട്ടികയിലുണ്ടായിരുന്ന 6174 അക്കൗണ്ട് നമ്ബറുകള് ബിംസ് പട്ടികയില് ഉള്പ്പെട്ടില്ലെന്നാണ് അന്വേഷണത്തിലെ കണ്ടെത്തല്. കലക്ടറേറ്റിലെ പരിഹാരം സെല് വഴി തയാറാക്കിയ ഇന്ഫര്മേഷന് ആന്ഡ് മാനേജ്മെന്റ് സിസ്റ്റം ബിംസ് പട്ടികയില് വീണ്ടും അട്ടിമറി നടെന്നന്നാണ് അക്കൗണ്ട് നമ്ബര് അടിസ്ഥനത്തിലുള്ള പരിശോധനയില് വ്യക്തമായത്. എന്.ഐ.സി ലിസ്റ്റില് ഉള്പ്പെടുന്ന അക്കൗണ്ട് നമ്ബര് മാറ്റി പകരം പൂജ്യം എന്ന അക്കൗണ്ട് നമ്ബറും മൂന്ന്, നാല് അക്കത്തിനുശേഷം അഞ്ചിലധികം പൂജ്യങ്ങള് ചേര്ത്ത് ഉദാ: 52019 100000000, 702702000000000 ഗുണഭോക്താക്കള്ക്ക് ധനസഹായം ലഭിക്കാത്തവിധം പട്ടിക തയാറാക്കി. ഇത്തരത്തില് 844 അക്കൗണ്ടിലായി 1.88 കോടി ഉള്പ്പെട്ടു. അതുപോലെ, സര്ക്കാര് ഉത്തരവില് പരാമര്ശിക്കാത്ത തുക നഷ്ടപരിഹാരമായി അനുവദിെച്ചന്നും കണ്ടെത്തി. ഉദാഹരണമായി ഒരു ലക്ഷം, ഒന്നരലക്ഷം എന്നീ തുകകള് ചേര്ത്ത് രണ്ടര ലക്ഷം 11 അക്കൗണ്ടിലേക്ക് നല്കി. സര്ക്കാര് ഉത്തരവിന് വിരുദ്ധമായ 82.5 ലക്ഷം അനുവദിച്ചു. മൂന്ന് കാറ്റഗറിയില്പെട്ട തുകകള് ഒരേ അക്കൗണ്ട് നമ്ബറിലേക്കും അനുവദിച്ചു. അതുപോലെ ഒരേ കാറ്റഗറിയിലുള്ള തുക ആവര്ത്തിച്ച് ഒരേ അക്കൗണ്ട് നമ്ബറില് വ്യത്യസ്ത ബില്ലുകള് നല്കുക വഴി 5.23 കോടിയുടെ നഷ്ടം സംഭവിച്ചു. വ്യത്യസ്ത കാറ്റഗറിയിലുള്ള തുക ഒരേ ഗുണഭോക്താവിന് നല്കിയതിലൂടെ 9.51കോടി നഷ്ടമായി. സര്ക്കാര് ഉത്തരവില് പറയാത്ത കാറ്റഗറിയില് 286 അക്കൗണ്ട് നമ്ബറുകളില് രണ്ട് പ്രാവശ്യം തുക അനുവദിച്ചതില് 3.89 കോടിയാണ് അനുവദിച്ചതെന്നും കണ്ടെത്തി. പ്രളയത്തില് 15 ശതമാനം നാശനഷ്ടം സംഭവിച്ചവര്ക്ക് 10,000 രൂപയാണ് നല്കേണ്ടത്. 1477 ഗുണഭോക്താക്കള്ക്ക് ഇപ്രകാരം നല്കേണ്ടത് 1.47 കോടിയാണ്. അക്കൗണ്ട് പരിശോധിച്ചപ്പോള് 2.96 കോടി നല്കിയതായി കണ്ടെത്തി. 1.48 കോടി അധികം. 16 മുതല് 29 ശതമാനം വരെ നാശം സംഭവിച്ച 545 പേര്ക്ക് 60,000 രൂപ വീതം 3.27 കോടിയാണ് അനുവദിക്കേണ്ടിയിരുന്നതെങ്കിലും നല്കിയത് 6.61 കോടി. സര്ക്കാറിന് നഷ്ടം 3.34 കോടി. ഇങ്ങനെ ഇരട്ടി പണം അനുവദിച്ചതിന് പിന്നില് പ്രവര്ത്തിച്ച ഉദ്യോഗസ്ഥര് ആരായിരുന്നു? പരിഹാരം സെല് നാഥനില്ലാക്കളരി കലക്ടറേറ്റില് പ്രളയദുരിതാശ്വാസ പ്രവര്ത്തനത്തിെന്റ ഫയലുകള് പരിശോധിച്ചാല് പരിഹാരം സെല് എന്നത് നാഥനില്ലാക്കളരിയായിരുെന്നന്ന് വ്യക്തം. ആര്ക്കും എന്തു തിരിമറിയും നടത്താവുന്ന ഇടം. പ്രവര്ത്തനങ്ങളുടെ മേല്നോട്ടത്തിന് ഉന്നത ഉദ്യോഗസ്ഥരുണ്ടായിരുന്നില്ല. അവര് പ്രവര്ത്തനങ്ങള് വിലയിരുത്തിയില്ല. ഫയല്നീക്കം നടന്നത് ഓഫിസ് മാന്വല് പ്രകാരമല്ല. സെക്ഷന് ക്ലാര്ക്ക് നേരിട്ട് കലക്ടര്ക്ക് ഫയല് സമര്പ്പിച്ച് ഉത്തരവ് വാങ്ങുന്ന പതിവായിരുന്നുവെന്ന് അന്വേഷണത്തില് കണ്ടെത്തി. ഇക്കാര്യം മേലുദ്യോഗസ്ഥരും അംഗീകരിച്ചു. അതിനാല് ഗുരുതര ക്രമക്കേട് കണ്ടെത്തിയപ്പോള് ചില ഉയര്ന്ന ഉദ്യോഗസ്ഥര് ഫയല് കണ്ടിട്ടില്ല എന്ന് വാദിച്ചു. സെക്ഷെന്റ ചുമതലയുള്ള ജൂനിയര് സൂപ്രണ്ടോ, യൂനിറ്റ് ഓഫിസറായ ഡെപ്യൂട്ടി കലക്ടര്മാരോ ജില്ലയിലെ സാമ്ബത്തിക ഇടപാടുകള് ശ്രദ്ധ പതിപ്പിക്കേണ്ട ഫിനാന്സ് ഓഫിസറോ ഈ വിഷയം സംബന്ധിച്ച വിവരങ്ങള് കലക്ടറുടെ ശ്രദ്ധയില്പെടുത്തിയില്ല. അതുപോലെ ഗുണഭോക്താക്കളുടെ അപ്പീല് അനുവദിച്ചതിലൂടെ ഉയര്ന്ന തുകക്കുള്ള ധനസഹായത്തിന് അര്ഹരായവരില്നിന്ന് ആദ്യം അനുവദിച്ച തുക കുറച്ച് ബാക്കി തുകയല്ല നല്കിയത്. സെക്ഷന് ക്ലാര്ക്ക്, ജൂനിയര് സൂപ്രണ്ട് എന്നിവര് കൈപ്പറ്റ് രസീത് നല്കി തിരികെ വാങ്ങിയ തുക നടപടിക്രമങ്ങള് പാലിച്ച് സര്ക്കാറിലേക്ക് ട്രഷറി മുഖേന തിരിച്ചടച്ചതുമില്ല. കോടിക്കണക്കിന് രൂപയുടെ ധനസഹായം വിതരണം ചെയ്ത പരിഹാരം സെല്ലില് അലോട്ട്മെന്റ് രജിസ്റ്ററോ ചെക് ഇഷ്യൂ രജിസ്റ്ററോ സൂക്ഷിച്ചിട്ടില്ല. അതൊക്കെ പരിശോധിക്കേണ്ട സൂപ്രണ്ട്, ഡെപ്യൂട്ടി കലക്ടര്, ഫിനാന്സ് ഓഫിസര് എന്നിവര് ഗുരുതര വീഴ്ച വരുത്തി. കലക്ടറേറ്റിലെ ഫിനാന്സ് ഓഫിസര് ചട്ടപ്രകാരമുള്ള ചുമതലക്കൊത്ത് പ്രവര്ത്തിച്ചില്ല. അപ്പീല് പരിശോധനക്ക് നിയമിച്ചിരിക്കുന്ന വിരമിച്ച ഉദ്യോഗസ്ഥര് ഒരേ അക്കൗണ്ട് നമ്ബറില് ഗുണഭോക്താക്കള്ക്ക് രണ്ട് വ്യത്യസ്ത തുകകള് അനുവദിക്കുന്നതിന് ശിപാര്ശ നല്കി. അങ്ങനെ രണ്ട് തുകയും അനുവദിച്ചു. അപ്പീല് കേസുകളില് നിരുത്തരവാദപരമായ റിപ്പോര്ട്ട് സമര്പ്പിച്ചത് ഉദ്യോഗസ്ഥരുടെ വീഴ്ചയാണ്. അയ്യനാട്ടെ 10.45 ലക്ഷം ?അയ്യനാട് കോഓപറേറ്റിവ് ബാങ്ക് വഴി തുക വിതരണം ചെയ്തതിലും പരാതിയുണ്ട്. നാശം സംഭവിച്ച വീടുകള് പുനര്നിര്മാണം നടത്താന് തുക അനുവദിച്ചപ്പോള് ഡയറക്ട് ബെനിഫിറ്റ് ട്രാന്സ്ഫര് ഡി.ബി.ടി വഴി മാത്രമേ നല്കാവൂ എന്ന സര്ക്കാര് നിര്ദേശം കാറ്റില്പറത്തിയാണ് 10.54 ലക്ഷം അയ്യനാട് കോഓപറേറ്റിവ് ബാങ്കിെന്റ അക്കൗണ്ട് നമ്ബറിലേക്ക് കൈമാറിയത്. എന്നാല്, കലക്ടറേറ്റില്നിന്ന് കോഓപറേറ്റിവ് ബാങ്ക് മുഖേന നല്കിയ ധനസഹായം ഗുണഭോക്താക്കളായ വ്യക്തികള്ക്ക് യഥാസമയം കൈമാറിയിട്ടുണ്ടോ എന്ന് പരിശോധിച്ചിട്ടില്ല. ഈ തുക യഥാര്ഥത്തില് ഗുണഭോക്താവിനുതന്നെ ലഭിച്ചിട്ടുണ്ടോയെന്നും അത് അനര്ഹര് ആരെങ്കിലും കൈപ്പറ്റിയിട്ടുണ്ടോയെന്നും കലക്ടര് പരിശോധിക്കണമെന്നാണ് റിപ്പോര്ട്ടിലെ ശിപാര്ശ.